मुंबई धमाकों के आरोपी का स्कैच तैयार  
मुंबई बम धमाकों की जांच के सिलसिले में पुलिस और जांच एजेंसियों ने सीसीटीवी फुटेज और चश्मदीदों  की मदद से एक संदिग्ध का स्कैच बनाया है।
मुंबई बम धमाकों की जांच के सिलसिले में पुलिस और जांच एजेंसियों ने सीसीटीवी फुटेज और चश्मदीदों की मदद से एक संदिग्ध का स्कैच बनाया है। लेकिन पुलिस ने यह स्कैच अब तक जारी नहीं किया है। कुछ खास अधिकारियों तक ही फिलहाल इस स्कैच को रखा जा रहा है। वहीं शक की सुई फिलहाल इंडियन मुजाहिदीन पर ही है। पुलिस कड़ी से कड़ी जोड़कर सुराग ढूंढने की कोशिश कर रही है।   इसी सिलसिले में पुलिस और सुरक्षा एजेंसियां देश भर में छापेमारी कर रही हैं। अहमदाबाद में रविवार को जिंदा बम बनाने वाले एक शख्स को गिरफ्तार किया जिसके पास से 8 देसी बम बरामद हुए हैं। उससे पूछताछ जारी है। वहीं बिहार के किशनगंज से रियाज़ुल नाम के एक शख्स को गिरफ्तार किया गया है। पुलिस के मुताबिक इस शख्स के पास मराठी में लिखे हुए कुछ कागज़ात मिले हैं और उसकी हरकतें संदिग्ध थीं। वहीं धमाकों के ही सिलसिले में एनआईए की टीम ने अजमेर जेल में बंद मोहम्मद जलीस शकील अंसारी से पूछताछ की। अंसारी को डॉ बॉम्ब के नाम से भी जाना जाता है।